Literaturmuseum der Moderne

Literaturmuseum der Moderne (LiMo, eller Museet for moderne litteratur) er et litteraturmuseum i Marbach am Neckar, Friedrich von Schillers fødeby, som ble høytidelig åpnet i juni 2006.

Det ligger i umiddelbar nærhet av Schiller-Nationalmuseum fra 1903, Deutsches Literaturarchiv og Collegienhaus. Den strengt geometriske bygningen er tegnet av den britiske arkitekten David Chipperfield, og museet, som er tenkt som et tempel for tysk skrivekunst, er minimalistisk innredet. 

Vesentlige deler av museet er under jorden, fordi det er lettere å regulere klimaet der. Museet har 800 000 boktitler i sine magasiner, 50 millioner ark papir og 200 000 gjenstander. Det eier bl.a. originalmanuscriptene til Franz Kafkas Prosessen, komplett med forfatterens overstrykninger, og til Alfred Döblins Berlin Alexanderplatz, men også mer kuriøse gjenstander som Thomas Manns dåpskjole. Det er det eneste museum av sitt slag i Europa, og muligens i verden.
 Referanser 

Kategori:Marbach am Neckar
Kategori:Litteratur i Tyskland
Kategori:Museer i Tyskland
Kategori:Byggverk i Baden-Württemberg
Kategori:Museer etablert i 2006
Kategori:2006 i Tyskland
Kategori:Byggverk fullført i 2006
Kategori:Kultur i Baden-Württemberg